**When I Get Home** on yhdysvaltalaisen laulaja-lauluntekijä Solange Knowlesin neljäs studioalbumi, joka julkaistiin Yhdysvalloissa 1. maaliskuuta 2019. Albumi on jatkoa hänen vuoden 2016 *A Seat at the Table* albumilleen.*lähde?*

Albumi on rakkauskirje Knowlesin kotikaupunki Houstonille ja afroamerikkalaiselle kulttuurille. Knowles yhdistelee albumilla useita genrejä, kuten R&B:tä, soulia, trappiä ja hip hopia.*lähde?*

Solange teki levyllä yhteistyötä monien tunnettujen muusikoiden, kuten Samphan, Playboi Cartin, Gucci Manen, Panda Bearin, Tyler, the Creatorin, Metro Boomin, The-Dreamin, Abran, Dev Hynesin, Steve Lacyn, Earl Sweatshirtin ja rap-artisti Scarfacen kanssa. Levyä on ollut Knowlesin ohella mukana tuottamassa myös muun muassa Pharrell Williams.*lähde?*

Taustaa
-------

Knowles alkoi työstämään When I Get Homea Houstonista vuokraamassa asunnossa edellisen kiertueensa jälkimainingeissa. Hän on viitannut haastatteluissa ja sosiaalisen median päivityksissään kärsineensä vakavista terveysongelmista joiden takia oli hoidossa Houstonissa. Paluu kotikaupunki Houstoniin sai Solangen arvioimaan uudestaan suhdettaan kotiin ja nuoruuttaan afroamerikkalaiselle kulttuurille merkittävässä Third Ward naapurustossa.*lähde?*

Tyyli
-----

Levyn inspiraatioksi Solange on listannut muum muassa Stevie Wonderin albumin *The Secret Life of Plants* (1979), minimalistisen musiikin pioneeri Steve Reichin teokset, Alice Coltranen ja Sun Ra:n. Levyllä on isosti esillä varsinkin Houstonin Third Ward -naapurusto, jossa Knowles ja tämän sisko Beyoncé kasvoivat. Solange käyttää levyllä useiden naapurustosta tulleiden afroamerikkalaisten kuuluisuuksien ja taiteilijoiden ääniä sekä teoksia. S McGregor välisoitossa on samplattu näyttelijä Phylicia Rashādia ja tämän siskoa lausumassa heidän äitinsä kirjoittamaa "On Status" -runoa. Exit Scott kappaleessa Solange taas samplaa runoilija ja aktivisti Pat Parkeria lukemassa runoaan "Poem to Ann #2". Levyn soundiin on vahvasti vaikuttanut myös Houstonin hip hop -skenestä peräsin oleva chopped and Screwed -remixtyyli.

Arvostelut ja menestys
----------------------

Suomessa albumi sai *Soundin* ja *Helsingin Sanomien* arvosteluissa neljä tähteä. Albumi oli ilmestyessään seitsemäntenä Yhdysvaltain Billboard 200 -listalla.

Elokuva
-------

Knowles julkaisi levyn yhteydessä 33 minuuttisen *When I Get Home* -lyhytelokuvan Apple Music- ja Itunes palveluiden kautta maaliskuussa 2019. Elokuvasta julkaistiin saman vuoden joulukuussa 41-minuuttinen ohjaajan leikkaus.

Elokuvaa käsittelee surrealismin keinoin Houstonia, afroamerikkalaisuutta, rodeo- ja cowboykulttuuria, hengellisyyttä ja kodin merkitystä.*lähde?**kenen mukaan?*

Kappaleet
---------

1. Things I Imagined – 1:59
2. Interlude: S McGregor – 0:16
3. Down with the Clique – 3:42
4. Way to the Show – 2:55
5. Interlude: Can I Hold the Mic – 0:22
6. Stay Flo – 2:56
7. Dreams – 2:28
8. Interlude: Nothing Without Intention – 0:24
9. Almeda – 3:56
10. Time (Is) – 3:40
11. My Skin My Logo – 2:56
12. Interlude: We Deal with the Freak'n – 0:32
13. Jerrod – 3:02
14. Binz – 1:51
15. Beltway – 1:41
16. Interlude: Exit Scott – 1:01
17. Sound of Rain – 3:06
18. Interlude: Not Screwed! – 0:22
19. I'm a Witness – 1:52

Lähteet
-------

1. ↑  Gil Kaufman: [://www.billboard.com/music/pop/solange-fighting-for-life-while-recording-when-i-get-home-9534201/ Solange Knowles Reveals She Was ‘Fighting For My Life’ During Recording of ‘When I Get Home’] *Billboard*.  3.3.2021. Viitattu 21.12.2023. (englanniksi)
2. ↑  Condé Nast: Solange Talks New Album When I Get Home: Collaborations, Inspirations, Production, More *Pitchfork*.  3.3.2019. Viitattu 21.12.2023. (englanniksi)
3. ↑  Album Review: Solange Delivers a Stunning Love Letter to Houston on When I Get Home *consequence.net*.  6.3.2019. Viitattu 21.12.2023. (englanniksi)
4. ↑  Solangen neljän tähden yllätyslevy lumoaa vastakohtien hallittuna mestarinäytöksenä – viikon nostoissa myös Didon paluu *Helsingin Sanomat*.  12.3.2019. Viitattu 21.12.2023.
5. ↑  Levyarvio: Solange sukeltaa syvälle spirituaalisoulin syövereihin *Soundi.fi*.  22.5.2019. Viitattu 21.12.2023.
6. ↑  Keith Caulfield: Hozier Debuts at No. 1 on Billboard 200 Albums Chart With ‘Wasteland, Baby!’ *Billboard*.  10.3.2019. Viitattu 22.12.2023. (englanniksi)
7. ↑  Solange Releases 'When I Get Home' Short Film: Watch *stereogum.com*.  26.2.2022.  Arkistoitu 26.2.2022. Viitattu 21.12.2023.
8. ↑   "When I Get Home". 2019-03-01. fi